CELEX: 32020D0305(01)
Language: ro
Date: 2020-02-27 00:00:00
Title: Decizia Consiliului din 27 februarie 2020 de numire a președintelui unei camere de recurs și de prelungire a mandatului președintelui unei camere de recurs a Oficiului Uniunii Europene pentru Proprietate Intelectuală 2020/C 72 I/01

5.3.2020   
               
               
                  RO
               
               
                  Jurnalul Oficial al Uniunii Europene
               
               
                  CI 72/1
               
            
         DECIZIA CONSILIULUI
         din 27 februarie 2020
         de numire a președintelui unei camere de recurs și de prelungire a mandatului președintelui unei camere de recurs a Oficiului Uniunii Europene pentru Proprietate Intelectuală
         (2020/C 72 I/01)
         CONSILIUL UNIUNII EUROPENE,
         având în vedere Tratatul privind funcționarea Uniunii Europene,
         având în vedere Regulamentul (UE) 2017/1001 al Parlamentului European și al Consiliului din 14 iunie 2017 privind marca Uniunii Europene (1), în special articolul 166 alineatele (1) și (3),
         întrucât:
         
                     (1)
                  
                  
                     La 22 noiembrie 2019, o listă de candidați pentru postul de președinte al unei camere de recurs a Oficiului Uniunii Europene pentru Proprietate Intelectuală (EUIPO) a fost transmisă Consiliului de către consiliul de administrație al EUIPO.
                  
               
                     (2)
                  
                  
                     La 19 noiembrie 2019, consiliul de administrație al EUIPO a decis să propună Consiliului prelungirea mandatului domnului Detlef SCHENNEN de președinte al unei camere de recurs a EUIPO pentru o perioadă suplimentară de cinci ani, începând cu 1 noiembrie 2020,
                  
               ADOPTĂ PREZENTA DECIZIE:
         
            Articolul 1
            
               (1)   Doamna Virginia MELGAR, născută la Minas (Uruguay) la 19 iulie 1959, este numită președintă a unei camere de recurs a Oficiului Uniunii Europene pentru Proprietate Intelectuală (EUIPO) pentru un mandat de cinci ani.
            
            
               (2)   Data la care începe mandatul de cinci ani menționat la alineatul (1) se stabilește de către consiliul de administrație al EUIPO.
            
         
         
            Articolul 2
            Mandatul domnului Detlef SCHENNEN de președinte al unei camere de recurs a EUIPO se prelungește de la 1 noiembrie 2020 la 31 octombrie 2025.
         
         
            Articolul 3
            Prezenta decizie intră în vigoare la data publicării în Jurnalul Oficial al Uniunii Europene.
         
         
            Adoptată la Bruxelles, 27 februarie 2020.
            
               
                  Pentru Consiliu
               
               
                  Președintele
               
               D. HORVAT
            
         
         
            (1)  JO L 154, 16.6.2017, p. 1.